Marca: Έτσι έπεισε τον Γκερέρο ο Ολυμπιακός - Fosonline
Marca: Έτσι έπεισε τον Γκερέρο ο Ολυμπιακός
Τετάρτη, 13 Ιουνίου 2018 12:42
Η Ισπανική εφημερίδα γράφει πως ο Γκερέρο ντύθηκε στα ερυθρόλευκα ενώ ετοιμαζόταν να ανανεώσει με τη Λεγκανές.
Εδώ και μέρες ο Ισπανικός Τύπος θεωρούσε δεδομένη την παραμονή του Μιγκέλ Άνχελ Γκερέρο στη Λεγκανές. Τα ρεπορτάζ έκαναν λόγο για δεδομένη συμφωνία μεταξύ του παίκτη και της ομάδα και ότι ο 28χρονος επιθετικός επιθετικός θα υπέγραφε το νέο συμβόλαιό του και θα ανακοινωνόταν.
Τελικά ο Γκερέρο υπέγραψε όντως νέο συμβόλαιο και ανακοινώθηκε όχι όμως από τη Λεγκανές αλλά από τον Ολυμπιακό. Η εξαιρετική πρόταση που έκαναν οι «ερυθρόλευκοι» ήταν αυτή που εν τέλει άλλαξε τα δεδομένα και ο Γκερέρο αποφάσισε να έρθει στη χώρα μας.
Λίγο μετά την ολοκλήρωση της μεταγραφής με την επίσημη ανακοίνωση από την πλευρά του Ολυμπιακού, η Marca ανέφερε στην ιστοσελίδα της:
«Ο Μιγκέλ Άνχελ Γκερέρο υπέγραψε συμβόλαιο για τρία χρόνια με τον Ολυμπιακό. Ο Ισπανός επιθετικός ήταν έτοιμος να επεκτείνει την συνεργασία του με την Λεγκανές για δύο συν ένα χρόνια αλλά την τελευταία στιγμή ο Ολυμπιακός του έκανε μια μεγάλη πρόταση. Ο Γκερέρο αποφάσισε να υπογράψει στην ελληνική ομάδα, αναζητώντας μια νέα προοπτική».
Μεγάλη πρόταση και προοπτική λοιπόν είναι αυτά που έκαναν τον Γκερέρο να γίνει παίκτης του Ολυμπιακού.
Δευτέρα, 15/10/2018 23:55
Δευτέρα, 15/10/2018 22:45